·85 % reutilizare și reciclare (greutate medie pe vehicul pe an).

·95 % reutilizare și recuperare (greutate medie pe vehicul pe an) și

Proprietarii vehiculelor scoase din uz trebuie să primească un certificat de distrugere pentru a-și radia vehiculul. Toate statele membre au raportat că au instituit sisteme naționale de radiere, în cadrul cărora eliberarea unui certificat de distrugere constituie o condiție pentru radiere. Procesele de radiere sunt esențiale pentru a asigura transferul VSU către instalațiile de tratare autorizate și pentru a limita exportul ilegal de vehicule scoase din uz. Puțin sub jumătate dintre statele membre au făcut uz de dispoziția care permite producătorilor, distribuitorilor și colectorilor să elibereze certificate de distrugere, pe lângă instalațiile de tratare autorizate. Deși toate statele membre dispun de sisteme de radiere, în ultimii ani a existat o creștere a numărului de VSU cu locație necunoscută (și anume vehicule care sunt radiate, dar pentru care nu a fost eliberat un certificat de distrugere sau pentru care certificatul de distrugere nu este pus la dispoziția autorităților). Acest lucru arată că sistemele naționale de radiere nu funcționează atât de eficient pe cât ar putea.

În conformitate cu Directiva VSU, producătorii de vehicule și de echipamente au obligația de a limita utilizarea plumbului, a mercurului, a cadmiului și a cromului hexavalent pentru materialele și componentele introduse pe piață după 1 iulie 2003, sub rezerva excepțiilor enumerate în anexa II la directivă. Aceste substanțe periculoase au fost reduse în mod drastic prin mai multe modificări ale anexei II. Deși, în general, limitarea utilizării substanțelor periculoase care intră în componența vehiculelor a fost transpusă în legislația specifică privind VSU, proiectarea vehiculelor astfel încât să se faciliteze reutilizarea și recuperarea sau integrarea materialelor reciclate în vehiculele noi a fost adesea transpusă în legislația mai generală privind deșeurile, cu cerințe generale pentru aceste dispoziții pe toate piețele. Austria este un exemplu de bune practici, deoarece societățile de colectare și recuperare trebuie să utilizeze 0,5 % din cifra lor de afaceri pentru proiecte de prevenire a generării de deșeuri. În plus, directiva prevede, de asemenea, că vehiculele trebuie să fie proiectate astfel încât să permită reutilizarea și recuperarea și că în componența vehiculelor trebuie să fie integrată o cantitate mai mare de materiale reciclate.

În general, informațiile furnizate au fost în mare parte complete și de o calitate satisfăcătoare. Acestea au fost completate prin intermediul unor surse de date suplimentare, în special prin legislația națională, care a fost verificată în mod direct în ceea ce privește conformitatea cu Directiva VSU, și prin informații din cadrul altor rapoarte ale Comisiei. În plus, au fost luate în considerare și datele privind obiectivele de reutilizare/reciclare și reutilizare/recuperare prevăzute de directivă care au fost raportate în conformitate cu Decizia 2005/293/CE a Comisiei.

Directiva 2000/53/CE privind vehiculele scoase din uz (Directiva VSU) are drept obiectiv principal prevenirea generării de deșeuri provenite de la vehicule și componentele acestora, în scopul de a reduce eliminarea finală a deșeurilor și impactul global al acestora asupra mediului. În plus, măsurile prevăzute în directivă vizează îmbunătățirea performanței de mediu a tuturor operatorilor economici implicați în ciclul de viață al vehiculelor, în special a operatorilor implicați direct în tratarea vehiculelor scoase din uz (VSU). În general, Directiva VSU urmează o abordare economică circulară, încurajând proiectarea ecologică, prevăzând eliminarea substanțelor periculoase care intră în componența vehiculelor și stabilind obiective înalte de reutilizare/reciclare/recuperare în scopul reutilizării materialelor valoroase conținute în VSU și al păstrării resurselor prețioase în economie.

În 2017, 20 de state membre au îndeplinit obiectivul minim de reutilizare și reciclare de 85 % din greutatea medie pe vehicul pe an, două state membre nu au atins țintele, deși se apropie de acestea și pentru șase state membre datele nu erau disponibile. Rata medie de reutilizare și reciclare pentru UE-28 în ansamblu a fost de 89 %, cu patru puncte procentuale peste țintă.

Datele privind ratele de reutilizare/reciclare și de reutilizare/recuperare sunt prezentate în figura 1 și în figura 2. Datele au fost colectate de Eurostat ca urmare a obligației statelor membre de a raporta în fiecare an cu privire la obiectivele legate de VSU, în contextul cerinței de raportare prevăzute de decizia Comisiei privind informațiile pentru monitorizarea conformității cu directiva.

Numărul de state membre capabile să furnizeze informații detaliate cu privire la cantitatea de materiale reciclate utilizate la producerea vehiculelor a fost limitat. Punctele de interes includ declarația Poloniei, potrivit căreia, deși se utilizează materiale plastice reciclate, materialele plastice recuperate necesită un proces specific de curățare înainte de a putea fi utilizate în producția de vehicule. În plus, România a precizat că materialul plastic reciclat care se utilizează cel mai frecvent pentru componentele vehiculelor este propilena și că materialele plastice reciclate reprezintă mai mult de 10 % din masa totală a materialelor plastice utilizate la vehiculele produse pe teritoriul său.

De asemenea, producătorii trebuie să furnizeze informații referitoare la dezmembrare pentru fiecare tip de vehicul în termen de șase luni de la introducerea acestuia pe piață, prin intermediul manualelor sau al bazelor de date, de exemplu. De departe, cea mai răspândită modalitate pe care o au la dispoziție producătorii pentru a furniza informațiile necesare cu privire la dezmembrare, depozitare și testare este Sistemul internațional de informații pentru dezmembrare (IDIS – the International Dismantling Information System). 20 de state membre au raportat că au utilizat IDIS, iar unele state membre raportează și utilizarea altor măsuri naționale.

Aproape toate statele membre raportează că au transpus pe deplin legislația care impune producătorilor să utilizeze standarde de codificare. Excepție fac Danemarca, unde legislația nu menționează în mod specific standardele de codificare și Grecia, care a răspuns că nu are producători de vehicule; Republica Cehă a făcut trimitere la o legislație care nu era disponibilă pentru a fi verificată de către Comisie.

Începând cu 2017, 15 state membre au atins obiectivul minim de reutilizare și recuperare care este de 95% din greutatea medie pe vehicul pe an, șapte state membre nu au atins încă obiectivul de 95 %, dar sunt foarte aproape și șase state membre încă nu au raportat. Rata medie de reutilizare și reciclare pentru UE-28 în ansamblu a fost de 94 %, sub țintă, dar foarte aproape de ea.

Un număr semnificativ de state membre cu infrastructură și procese consacrate de gestionare a VSU par să nu își îndeplinească obiectivele de recuperare, însă acest lucru ar putea indica faptul că se axează mai degrabă pe reciclare decât pe alte forme de recuperare (de exemplu, Franța, Spania, Suedia și Regatul Unit și-au îndeplinit obiectivele de reciclare, dar nu și pe cele de recuperare), în spiritul economiei circulare. Acest lucru ar putea indica, de asemenea, metode de raportare mai solide și îmbunătățite, care contribuie la o mai bună punere în aplicare a directivei. Statele membre care nu au îndeplinit obiectivele au oferit explicații cu privire la motivele și la măsurile puse în aplicare pentru atingerea acestora.

Ratele ridicate raportate de Grecia pot fi atribuite faptului că instalațiile de dezmembrare au ales să depoziteze pentru o perioadă îndelungată unele VSU ale căror lichide nu fuseseră încă înlăturate, cel mai probabil din cauza valorilor de piață scăzute ale metalelor, care au fost mărunțite ulterior anului decontaminării lor. Acest lucru a condus la tratarea unui număr mare de VSU într-un an.

Noile măsuri de încurajare a reutilizării și a reciclării care au fost introduse includ măsuri privind reutilizarea componentelor VSU în Ungaria, activități de sensibilizare și comunicare în Portugalia și asistență financiară pentru noi proiecte de cercetare și dezvoltare în domeniul prevenirii deșeurilor VSU, al reciclării și reutilizării componentelor în Spania, acordându-se prioritate proiectelor care vizează reciclarea materialelor plastice, a sticlei de parbriz și a anvelopelor autovehiculelor.

4. Locația necunoscută și dezmembrarea ilegală a VSU

Cel mai dificil neajuns legat de punerea în practică și asigurarea respectării Directivei VSU rămâne numărul mare de „VSU cu locație necunoscută”. Acest lucru a fost deja subliniat în raportul anterior al Comisiei privind punerea în aplicare a Directivei VSU pentru perioada 2011-2014 și în evaluarea ex post a cinci directive privind deșeurile efectuată de Comisie. Pentru a evalua problema, Comisia a coordonat o „Inițiativă de promovare a conformității pentru a evalua punerea în aplicare a Directivei 2000/53/CE privind vehiculele scoase din uz (Directiva VSU), cu accent pe vehiculele scoase din uz cu locație necunoscută”.

Eurostat solicită statelor membre să furnizeze detalii cu privire la numărul de vehicule colectate și transferate către instalațiile de tratare autorizate. Aceste cifre sunt prezentate în tabelul 1 de mai jos.

Tabelul 1: Numărul total de vehicule scoase din uz, colectate și transferate către instalațiile de tratare autorizate în perioada 2008-2016 (numărul de vehicule) 2008 2009 2010 2011 2012 2013 2014 2015 2016 Uniunea Europeană 6 301 000 9 039 000 7 383 000 6 789 000 6 286 000 6 234 000 6 150 000 5 964 000 5 920 000 Belgia 141 521 140 993 170 562 165 016 160 615 134 506 126 835 107 425 106 458 Bulgaria 38 600 55 330 69 287 62 937 57 532 61 673 80 862 85 946 92 706 Cehia 147 259 155 425 145 447 132 452 125 587 121 838 131 987 139 440 145 928 Danemarca 101 042 96 830 100 480 93 487 106 504 125 650 104 413 98 929 89 039 Germania 417 534 1 778 593 500 193 466 160 476 601 500 322 512 163 473 386 412 801 Estonia 13 843 7 528 7 268 11 413 12 835 14 712 14 720 12 884 11 184 Irlanda 127 612 152 455 158 237 134 960 102 073 92 467 86 950 74 910 98 213 Grecia 55 201 115 670 95 162 112 454 84 456 86 205 82 863 87 050 46 573 Spania 748 071 952 367 839 637 671 927 687 824 734 776 724 820 689 760 611 446 Franța 1 109 876 1 570 593 1 583 283 1 515 432 1 209 477 1 115 280 1 084 766 1 016 326 1 046 083 Croația : : : : 35 213 32 135 19 388 16 900 20 386 Italia 1 203 184 1 610 137 1 246 546 952 461 902 611 876 052 853 584 958 245 978 960 Cipru 14 273 17 303 13 219 17 145 17 547 13 212 11 160 8 293 5 151 Letonia 10 968 10 590 10 640 9 387 10 228 9 003 9 268 8 924 8 049 Lituania 19 534 19 656 23 351 26 619 22 885 26 482 29 982 26 546 21 306 Luxemburg 2 865 6 908 6 303 2 341 2 834 2 290 2 225 1 617 1 854 Ungaria 37 196 26 020 15 907 13 043 15 357 14 897 15 283 16 788 15 141 Malta : : 330 2 526 2 530 1 198 2 646 4 509 : Țările de Jos 152 175 191 980 232 448 195 052 187 143 183 451 188 487 167 777 197 488 Austria 63 975 87 364 82 144 80 004 64 809 73 993 59 904 47 926 48 077 Polonia 189 871 210 218 259 576 295 152 344 809 402 416 454 737 478 202 380 529 Portugalia 107 746 107 946 107 419 77 929 92 008 92 112 86 713 84 158 88 559 România 51 577 55 875 190 790 128 839 57 950 37 989 42 138 41 886 : Slovenia 6 780 7 043 6 807 6 598 5 447 : 6 260 : : Slovacia 39 769 67 795 35 174 39 171 33 469 36 858 29 175 26 176 36 931 Finlanda 103 000 96 270 119 000 136 000 119 000 99 300 94 540 99 630 114 460 Suedia 150 197 133 589 170 658 184 105 185 616 189 748 186 967 188 810 186 875 Regatul Unit 1 210 294 1 327 517 1 157 438 1 220 873 1 163 123 1 149 459 1 106 846 995 527 1 103 050 Islanda 9 386 5 109 4 195 4 075 5 824 4 463 5 245 6 063 6 527 Liechtenstein 91 72 107 94 114 326 188 230 260 Norvegia 130 018 95 000 112 537 124 563 119 905 141 452 139 920 145 098 142 280

Datele din tabel se referă la numărul raportat de VSU care au primit un certificat de distrugere și care sunt tratate în instalații de tratare autorizate. Eurostat solicită, de asemenea, în orientările adresate statelor membre, ca statele membre să raporteze numărul total de VSU existente în locul numărului de VSU pentru care a fost eliberat un certificat de distrugere. Cu toate acestea, foarte puține state membre transmit astfel de date, având în vedere faptul că raportarea nu este obligatorie pentru VSU existente, în conformitate cu Directiva VSU și cu Decizia Comisiei 2005/293/CE privind monitorizarea obiectivelor de reutilizare/recuperare și reutilizare/reciclare instituite de Directiva VSU. Prin urmare, pentru a estima numărul de VSU existente, a fost necesar să se utilizeze date provenite din alte surse. Comparația între datele privind numărul de VSU care au primit un certificat de distrugere și care sunt tratate în instalații de tratare autorizate și datele privind numărul de VSU existente indică existența unor discrepanțe. Graficul de mai jos preluat dintr-un studiu recent realizat de Comisie arată numărul de VSU raportate în mod legal (și anume cele care au primit un certificat de distrugere și care au fost tratate în mod legal) și numărul mare de VSU cu locație necunoscută în 2014 în UE. Graficul ia în considerare intrările vehiculelor în sistemele naționale de înregistrare și ieșirile din stocul vehiculelor din UE-28. Numărul de VSU cu locație necunoscută rămâne un motiv serios de îngrijorare.

Un exemplu care ilustrează modul în care pot apărea astfel de discrepanțe este cel al Finlandei, care a raportat că unii cetățeni și operatori nu duc VSU în sistemul oficial de preluare al producătorilor și, astfel, numărul total de VSU este considerabil mai mare decât numărul real de certificate de distrugere. În plus, Finlanda a subliniat că creșterea înregistrată în ceea ce privește tratarea adecvată a VSU în 2017 ar fi putut rezulta ca urmare a creșterii prețurilor metalelor și îmbunătățirii sistemului de radiere online.

Germania a raportat că numărul său de VSU colectate și tratate, relativ redus în comparație cu cele aproximativ 2,8 milioane de autoturisme radiate anual în mod definitiv, este determinat de exportul de vehicule rulate și că rapoartele realizate în 2017 au redus „decalajul statistic” al vehiculelor cu locație necunoscută., Eliminarea acestor decalaje a fost realizată în principal prin recalcularea numărului real de autovehicule radiate definitiv și prin estimări calificate cu privire la datele statistice privind exportul de vehicule rulate (către țări din UE și țări terțe).

În plus, studiul recent al Comisiei arată că printre motivele pentru care există un număr mare de VSU cu locație necunoscută se numără sistemele de radiere cu deficiențe și manipularea necorespunzătoare a VSU (și anume faptul că nu toate VSU sunt transferate la punctele de colectare, iar dintre cele transferate, nu toate primesc un certificat de distrugere, unele VSU sunt dezmembrate în instalații neautorizate). În plus, există VSU care sunt exportate ilegal ca vehicule de ocazie.

Mai mult decât atât, există legături și o monitorizare necorespunzătoare între sistemele de înmatriculare și de radiere sau de reînmatriculare, ceea ce ar putea indica faptul că numai o parte din VSU radiate primesc un certificat de distrugere, cu toate că sunt tratate în mod legal, există vehicule de ocazie înmatriculate într-un alt stat membru care nu au fost niciodată radiate în statul membru de origine, lipsesc date de bună calitate, în special date referitoare la exportul de vehicule de ocazie și la VSU, precum și la pierderile de materii prime, este necesar să se îmbunătățească metodele de raportare de către statele membre, iar unele VSU sunt colectate și dezmembrate ilegal în instalații de tratare neautorizate, fără standarde de mediu și, prin urmare, este nevoie de o mai bună asigurare a respectării legislației, inclusiv de inspecții la punctele de colectare și la instalațiile de tratare autorizate.

Există state membre care au luat deja măsuri pentru a rezolva problema, cum ar fi Danemarca, aceasta introducând o primă pentru ultimul proprietar înregistrat care livrează VSU pe care îl deține la o instalație de tratare autorizată, sau Franța și Regatul Unit, care au raportat o creștere semnificativă a numărul de inspecții la instalațiile de tratare autorizate.

5. Concluzii

Directiva VSU a fost transpusă în legislația națională a tuturor statelor membre și este considerată a fi satisfăcătoare.

În general, punerea în aplicare a Directivei VSU pare a fi adecvată. În 2017, obiectivul de reutilizare și reciclare pentru 2015, care este de 85 % din greutatea medie pe vehicul pe an, a fost îndeplinit de 20 dintre cele 28 de state membre (5 state membre nu au raportat). Au existat mai multe provocări în ceea ce privește atingerea obiectivului de reutilizare și recuperare de 95 % din greutatea medie pe vehicul pe an. Totuși, aproximativ jumătate dintre statele membre care nu au îndeplinit obiectivele s-au situat doar cu câteva puncte procentuale sub pragul de îndeplinire a acestora.